Şahzadə qız — Qu quşu
Şahzadə qız — Qu quşu (rus. Царевна-Лебедь) — Rus rəssamı Mixail Aleksandroviç Vrubel tərəfindən 1900-cü ildə çəkilmiş rəsm. Şəkil Aleksandr Puşkinnin Çar Saltan haqqında nağıl əsərinin və N.A.Rimski-Korsakovun eyniadlı operasının personajına həsr edilib. Tabloda rəssamın zövcəsi Nadejda Zabela-Vrubel təsvir olunub. O, həmin operada Şahzadə qız — Qu quşu rolunda məşhurlaşmışdı. Vrubelin şəklindəki Şahzadə qız əsrarəngiz və anlaşılmazdır, siması çox kədərlidir. Şahzadə qız — Qu quşu dəniz üzərinə enən alaqaranlıq, üfüqdəki ensiz qürub və uzaq şəhər zolağının fonunda təsvir edilib.